CELEX: 31995D0051
Language: el
Date: 1995-02-24 00:00:00
Title: 95/51/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1995 που τροποποιεί για έκτη φορά την απόφαση 93/24/ΕΟΚ της Επιτροπής και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Γερμανίας απαλλαγμένες από τη νόσο

Avis juridique important

|

31995D0051

95/51/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1995 που τροποποιεί για έκτη φορά την απόφαση 93/24/ΕΟΚ της Επιτροπής και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Γερμανίας απαλλαγμένες από τη νόσο  

Επίσημη Εφημερίδα αριθ. L 053 της 09/03/1995 σ. 0033 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1995 που τροποποιεί για έκτη φορά την απόφαση 93/24/ΕΟΚ της Επιτροπής και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της  Γερμανίας απαλλαγμένες από τη νόσο (95/51/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 για τα προβλήματα υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας  και της Σουηδίας, και ιδίως το άρθρο 10,  Εκτιμώντας:  ότι η Γερμανία θεωρεί ότι τμήμα του εδάφους της είναι απαλλαγμένο από τη νόσο του Aujeszky και έχει υποβάλει σχετική τεκμηρίωση στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ- ότι είχε αρχίσει στις περιφέρειες αυτές πρόγραμμα εξάλειψης της νόσου του Aujeszky- ότι θεωρήθηκε ότι το πρόγραμμα υπήρξε αποτελεσματικό όσον αφορά την εξάλειψη αυτής της ασθένειας από τις εν λόγω περιφέρειες της Γερμανίας- ότι οι γερμανικές αρχές εφαρμόζουν, όσον αφορά τις μετακινήσεις χοίρων μέσα στη χώρα τους, κανόνες που είναι τουλάχιστον ισοδύναμοι προς αυτούς που προβλέπονται από την παρούσα απόφαση- ότι η παροχή αυτών των συμπληρωματικών εγγυήσεων δεν πρέπει να απαιτείται από τα κράτη μέλη ή τις περιφέρειες των κρατών μελών που θεωρούν ότι είναι απαλλαγμένες από τη νόσο του Aujeszky- ότι, με την απόφαση 93/24/ΕΟΚ της Επιτροπής (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, θεσπίζονται οι συμπληρωματικές εγγυήσεις όσον αφορά τη νόσο Aujeszky (ψευδολύσσα) για τους χοίρους που  προορίζονται για κράτη μέλη ή περιφέρειες απαλλαγμένες από τη νόσο και αναφέρονται οι εν λόγω περιφέρειες στο παράρτημα Ι- ότι η περιφέρειες της Γερμανίας που είναι απαλλαγμένες από τη νόσο πρέπει να προστεθούν στο παράρτημα Ι της απόφασης 93/24/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Στο παράρτημα Ι της απόφασης 93/24/ΕΟΚ προστίθενται οι ακόλουθες περιφέρειες:  "Γερμανία: Laender Thueringen, Sachsen και Brandenburg."  Άρθρο 2  Η παρούσα απόφαση εφαρμόζεται από την 1η Μαρτίου 1995.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 24 Φεβρουαρίου 1995.  Για την Επιτροπή Franz FISCHLER Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 16 της 25. 1. 1993, σ. 18.